مکلی قبرستان

مکلی قبرستان پاکستان دے ضلع ٹھٹا وچ ٹھٹا شہر دے کول واقع آ ۔ ایی قبرستان وچ لکھاں قبراں نیں ۔ تقریبن اٹھ کلومیٹر دے رقبے اُتے محیط اے ۔ ایتھے کئی بادشاہ، ملکہ، علما، فضلا، فقہا، محدثین، شعرا، مغل نواب، فلسفی تے جرنیل سپرد خاک نیں۔ ایتھے دیاں قبراں دی خاص بات اُنہاں دے دیدہ زیب خدوخال تے نقش و نگار نیں جو نہ صرف اہلِ قبر دے زمانے دی نشان دہی کردے نیں بلکہ اُس وقت دی تہذیب، ثقافت تے ہنرمندی دا وی مونہہ بولدا ثبوت نیں۔ ایتھے موجود قبراں تریخی اعتبار نال دو ادوار وچ تقسیم کیتیاں جاندیاں نیں ۔ پہلا سما بادشاہاں دا دور جیہڑا (1520ء – 1352ء) تک رہیا تے دوسرا ترخان بادشاہاں دا دور جیہڑا (1592ء – 1556ء) تک رہیا ۔ ایہناں عمارتاں دے ڈھانچے نہایت مضبوط  تعمیری مواد نال بݨے ہوئے نیں تے بہت ای اعلا معیار دی تعمیر اے ۔ ایہناں قبراں اُتے کیتی گئی نقاشی تے کشیدہ کاری دا کم اپݨی مثال آپ اے ۔ ایہ قبرستان تریخ دا اوہ ورثا اے جیہڑا قوماں دے مٹݨ توں بعد وی اوہناں دی عظمت تے ہنر دا پتا دیندا اے ۔ اایہنوں دیکھݨ لئی ہر سال ہزاراں لوک ایس قبرستان وچ آوندے نیں۔
ایہ ایشیا دا سبھ توں وڈا قبرستان اے تے یونیسکو عالمی ثقافتی ورثے وچ شامل اے ۔

 تصویراں 

گٹھ:سندھ دی تریخ
گٹھ:سندھ
گٹھ:پاکستان